Miguela Xuereb .td_uid_2_60532a6be649d_rand.td-a-rec-img{text-align:left}.td_uid_2_60532a6be649d_rand.td-a-rec-img img{margin:0 auto 0 0} Il-Kap tal-Oppożizzjoni Bernard Grech qal li l-Gvern fejn ma jistax jikkontrolla l-istituzzjonijiet, ibiddel il-liġijiet biex jibqa' jagħmel li jrid. Meta kien qed jitkellem fil-Parlament waqt id-diskussjoni dwar emendi fl-Att tal-Interpretazzjoni, Grech saħaq li f'dawn l-emendi, il-Gvern irid jgħaddi romblu minn fuq id-drittiijet taċ-ċittadini Maltin. Huwa qal li l-Ministru għall-Ġustizzja Edward Zammit Lewis irid jgħaddi mill-ventilatur wara li l-emenda oriġinali biex tiġi emendata l-Kostituzzjoni f'Ottubru li għadda ġiet imwarrba wara li l-Oppożizzjoni ma tatx l-appoġġ tagħha. Grech qal li Zammit Lewis issa qed jipprova jbiddel liġi oħra mhux fil-Kostituzzjoni u allura m'għandux bżonn iż-żewġ terzi. Il-Kap tal-PN spjega li diversi persuni kkritikaw dan l-abbozz fosthom il-Kamra tal-Avukati, l-eks Imħallef Giovanni Bonello, l-eks Avukat Ġenerali Anthony Borg Barthet, l-eks Kummissarju Ewropew Tonio Borg, l-eks Dekan tal-Fakultà tal-Liġi Kevin Aquilina, l-espert dwar il-liġi kostituzzjonali l-Avukat Austin Bencini u l-eks Kummissarju tal-Liġijiet Franco Debono. Hu appella lill-Gvern biex jirtira dawn l-emendi u jsiru diskussjonijiet dwar l-għanijiet li jixtieq jilħaq il-Gvern, dejjem sakemm il-Gvern jirrispetta d-drittijiet tal-poplu. Grech stqarr li l-PN irid liġijiet u istituzzjonijiet aħjar iżda mhu se jħalli l-ebda Gvern jagħmel li jrid. Id-dibattitu ta' dil-ġimgħa Il-Gvern irid jikser id-dritt għal smigħ xieraq – Aquilina, Comodini Cachia Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60532a6be672b_rand.td-a-rec-img{text-align:left}.td_uid_3_60532a6be672b_rand.td-a-rec-img img{margin:0 auto 0 0}